[{"text_idx": "#000002", "text": "Gwasanaethu eglwysi a Christnogion drwy drefnu cynadleddau a digwyddiadau sy\u2019n dysgu\u2019r Beibl ac yn hybu undod Cristnogol."}, {"text_idx": "#000003", "text": "Gwasanaethu eglwysi a Christnogion ifanc drwy redeg gwersylloedd a gweinidogaethau eraill i ieuenctid."}, {"text_idx": "#000004", "text": "Cefnogi eglwysi a Christnogion i efengylu a chenhadu gan hybu gweddi dros y gwaith."}, {"text_idx": "#000007", "text": "Gweddi\u0308o ar hyd Taith Bywyd"}, {"text_idx": "#000010", "text": "Cefais dro\u0308edigaeth yn y coleg ym Mangor. Y diwrnod ar o\u0302l i ffrind a minnau gyffesu ein ffydd yn yr Arglwydd Iesu, fe ofynnodd cyd-fyfyriwr inni, Elwyn Davies, a oeddem wedi darllen y Beibl a thystiolaethu wrth rywun. Awgrymodd y byddai\u2019n dda inni ddweud wrth ein rhieni."}, {"text_idx": "#000011", "text": "Dywedodd fy ffrind na allai hi byth ddweud wrthynt ei bod hi wedi dod yn Gristion. Pan oedd y ddwy ohonom yn o\u0302l yn y coleg, awgrymais i y byddai\u2019n dda inni ddarllen y Beibl a throis i Salm 27 heb wybod ei chynnwys. Darllenais a dod at adnod 10, \u2018Pan yw fy nhad a\u2019m mam yn fy ngwrthod, yr ARGLWYDD a\u2019m derbyn.\u2019 Cefais fy ngwefreiddio o sylweddoli bod Duw yn Dduw personol ac yn ein harwain drwy ei Air. Y mae\u2019n fraint inni ddod at Dduw fel Tad sy\u2019n ein caru ac sy\u2019n gwybod y cyfan amdanom."}, {"text_idx": "#000012", "text": "Mae\u2019n bwysig wrth weddi\u0308o ein bod yn dechrau gyda Duw ac yn ei fawrhau Ef yn gyntaf. Mae\u2019n hawdd rhuthro i\u2019w bresenoldeb gan restru yn hunanol ein holl ofidiau a\u2019n problemau ger ei fron. Rhaid cofio ei fod yn Dduw sanctaidd ac yn casa\u0301u pechod, ac felly mae\u2019n ofynnol i ni gyffesu ein pechodau iddo a gofyn iddo am faddeuant. Rwy\u2019n hoffi dweud wrtho ef yn ddyddiol fy mod yn ei garu ac fy mod am ei blesio drwy ufuddhau iddo mewn meddwl, gair a gweithred."}, {"text_idx": "#000013", "text": "Mae gweddi\u0308o adnodau yn help mawr imi. Rwy\u2019n aml yn gweddi\u0308o Salm 19:14, \u2018Bydded ymadroddion fy ngenau, a myfyrdod fy nghalon, yn gymeradwy ger dy fron, O ARGLWYDD, fy nghraig a\u2019m prynwr.\u2019"}, {"text_idx": "#000014", "text": "Ar daith bywyd, y mae\u2019r Arglwydd am inni ofyn yn ddisgwylgar am"}, {"text_idx": "#000015", "text": "Disgwylir inni hefyd eiriol dros eraill, yn o\u0302l y gorchymyn i ddyfalbarhau mewn gweddi dros y saint a gweision yr Arglwydd (Effesiaid 6:18-20)."}, {"text_idx": "#000016", "text": "Rwy\u2019n awyddus i ufuddhau i anogaeth yr Apostol Paul yn Colosiaid 4:2: \u2018Parhewch i weddi\u0308o yn ddyfal, yn effro, ac yn ddiolchgar.\u2019"}, {"text_idx": "#000017", "text": "Help! Sut i weddi\u0308o fel teulu?"}]